NARIADENIE KOMISIE (ES) č. 923/2007
z 1. augusta 2007,
ktorým sa mení a dopĺňa nariadenie (ES) č. 1623/2000, pokiaľ ide o určité lehoty v rámci destilácie vedľajších vinárskych výrobkov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom (1), a najmä na jeho článok 33,
keďže:
(1)
V článkoch 45, 59 a 61 nariadenia Komisie (ES) č. 1623/2000 z 25. júla 2000 stanovujúceho podrobné pravidlá uplatňovania nariadenia (ES) č. 1493/1999 o spoločnej organizácii trhu s vínom vzhľadom na trhový mechanizmus (2) sa stanovujú určité lehoty súvisiace s destiláciou vedľajších vinárskych výrobkov. Vzhľadom na skutočnosť, že v niektorých členských štátoch je málo liehovarov, majú tieto členské štáty materiálne ťažkosti s ukončením tejto destilácie v stanovených lehotách. Preto je potrebné uvedené lehoty predĺžiť.
(2)
Konečná lehota dodania vedľajších výrobkov do liehovarov určená v platných právnych predpisoch je 15. júl bežného vinárskeho roka, a preto by sa toto nariadenie malo uplatňovať od 15. júla 2007.
(3)
Opatrenia ustanovené v tomto nariadení sú v súlade so stanoviskom Riadiaceho výboru pre víno,
PRIJALA TOTO NARIADENIE:
Článok 1
Nariadenie (ES) č. 1623/2000 sa mení a dopĺňa takto:
1.
V článku 45 ods. 1 sa štvrtý pododsek nahrádza takto:
„Odchylne od prvého pododseku sa v prípade vinárskych rokov 2004/2005, 2005/2006 a 2006/2007 posúva dátum uvedený v prvom pododseku na 31. augusta nasledujúceho vinárskeho roka.“
2.
V článku 59 sa tretí pododsek nahrádza takto:
„Odchylne od prvého pododseku sa v prípade vinárskych rokov 2004/2005, 2005/2006 a 2006/2007 posúva dátum uvedený v prvom pododseku na 15. septembra nasledujúceho vinárskeho roka.“
3.
V článku 61 ods. 3 sa druhý pododsek nahrádza takto:
„V prípade vinárskych rokov 2004/2005, 2005/2006 a 2006/2007 sa však dátum uvedený v prvom pododseku posúva na 15. septembra nasledujúceho vinárskeho roka.“
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie sa uplatňuje od 15. júla 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 1. augusta 2007